Bliv der!
Rør dig ikke!
Mayday! Sawyer 2 her. Vi bliver bordet af pirater. Send hjælp.
Man siger, alle har talent for noget. Jeg kan tale med fisk.
Det var sådan, jeg mødte min ven Storm.
Han er der altid til at få mig ovenpå.
Nogle synes, jeg er latterlig, men jeg er ligeglad. Hvorfor?
Fordi jeg også har et andet talent.
Og det er at give på skallen.
Pow! Så gik far i flæsket på alle piraterne …
… og sparkede røv. Kapow!
De sneglesporsslikkere havde ikke en chance.
Far gav dem bankekød og knosuppe til middag.
Det må du undskylde, far.
Det er min søn, Arthur Junior. For fire år siden blev alt forandret.
Jeg forelskede mig i en kvinde, og inden jeg så mig om, -
- blev vi gift og fik barn. Den knægt er det bedste, der er sket i mit liv.
Men han sover aldrig.
Hvad har du til mig?
Og han rammer altid plet.
Desuden skal jeg møgtidligt op, for jeg har ikke kun stiftet familie.
Jeg har også fået job.
Ja, jeg er sgu blevet konge af Atlantis.
Hvordan scorede jeg den tjans?
Jeg forhindrede min bror, Orm, i at invadere overfladen -
- og nappede samtidig hans trone.
I starten var jeg sådan …
… men at være konge er faktisk ikke særlig fedt.
Møder og politik er så kedeligt, -
- jeg knap nok aner, hvilken ende af saltkongen jeg skal kigge på.
Ja! Genialt!
Og så findes der tilmed noget, der hedder Husenes Råd, -
- som ingen havde fortalt mig om.
De forpurrer stort set alt, hvad jeg har lyst til.
Det eneste, der er bøvlet værd, er samværet med min dreng.
Ha-ha, forbier!
Jobbet har dog sine lyspunkter.
Jeg får lov at beskytte havet på den måde, jeg er bedst til.
Især når jeg skal stoppe ulovlige slagsmål.
Men hver gang jeg gør noget rigtigt, går noget andet i vasken.
For h…!
Værsgo.
Han bør have en lillebror eller lillesøster at lege med.
- Han har en hund. - Jeg mener det.
Jeg ved, det var ensomt for dig at vokse op som enebarn.
Det er jeg ked af, jeg ikke kunne give dig.
Tag det ikke så tungt. Det viser sig, jeg har en kæmpe narrøv til bror.
Pjat. Dit forhold til Orm er ikke, som forhold er flest.
Ja, søskende skændes og slås, men er nu engang hinandens familie.
Det er dem, man bør kunne få hjælp hos.
Jeg vil nu alligevel vælge hunden frem for ham.
Se nu der.
Hold da kæft.
Hej, lille skat. Taler du med fiskene?
Hold da op. Far, det er fuldstændig vildt.
Jeg har drømt om at dele den evne med nogen. Dig og mig, min dreng.
Vi er anderledes. Vi er noget særligt. Vi har hjemme både til lands og vands.
Jeg glæder mig til at præsentere dig for klodens majestætiske væsener -
- og vise dig, hvor fantastisk verden kan være. Dig og mig.
Jeg har tjekket dr. Shins koordinater. Ingen spor af atlantinske levn under isen.
Han har ført os på vildspor igen.
Så længe min dragt ikke bliver lavet, lever Aquaman ufortrødent videre.
Tjek efter igen. Vi er tæt på denne gang. Det kan jeg mærke.
Ekspeditionsnotat dag 463, indført af dr. Stephen Shin.
Min søgen efter Atlantis har ført mig Jorden rundt.
David Kane er utålmodig.
Finder jeg ikke snart den teknologi, han leder efter, vil de formentlig …
Lad os ikke gisne om det. Det skal nok gå alt sammen.
Dr. Shin, se her!
- Jeg håber, du har fundet noget. - Seismikmålerne går amok.
Hvor er epicentret?
Vi står oven på det.
Løb!
Var det et jordskælv?
Nej, jeg tror, det var et stykke af isshelfen, der brækkede af.
Op med dig!
- Min ankel er brækket! - Kom nu, vi må væk!
Vi må væk!
Du må ikke give slip!
Hvad er der sket?
Der er noget derinde.
Forbløffende.
Måleren viser, der er noget her. Det kan være et atlantinsk skib.
Med teknologien om bord kan vi måske reparere din dragt.
Hvordan kan det her sted findes?
Det har nok været bundfrossent, indtil vi opvarmede kloden.
Gud ske tak og lov for global opvarmning, hvad?
Det er ikke ligefrem en god ting.
Sporene fører derned.
- På med grejet. - Vent …
Når sporene fører derned, betyder det, at uhyret er dernede.
Okay, så må vi vel derned.
Jeg kan slet ikke fatte det. Det er en form for bygningsværk.
Og der er mere under isen.
Og her troede jeg, vi bare ville finde et skib.
Del jer op og afsøg området.
Vi har fundet noget stort, doktor.
Det må være flere tusind år gammelt. Forbløffende.
Hvad er det her for et sted?
Endelig er du her.
Udfri mig af mit fængsel, og jeg vil skænke dig styrken -
- til at dræbe den mand, der myrdede din far.
- Du kan ikke bare efterlade ham! - Bed havet om nåde.
Du er nødt til at overleve, så du kan dræbe det dumme svin.
Berøv ham det, han stjal fra dig.
Hans hjem skal brændes ned, -
- og hans rige skal omstyrtes af mine legioner.
David, nej! David!
David, der er ingen fare.
Hvad fanden er det der?
FEM MÅNEDER SENERE
Vi modtager de mest ubegribelige optagelser fra hele kloden.
De seneste fem måneder har budt på rekordhøje temperaturer verden over, -
- hvilket har affødt noget af det vildeste vejr nogensinde.
Ja, det tordner og sner i Dallas, Texas.
Sigtbarheden er nær nul, og der ventes mere sne i aften, -
- end der normalt falder i Dallas på et helt år.
Det er en del af et globalt vejrfænomen, hvis lige vi aldrig før har set.
Arthur.
Rådet har indkaldt til møde. Der er sket endnu et pestudbrud.
Videnskaben har ingen forklaring, og nu melder spørgsmålene sig:
Hvor længe skal det fortsætte, og hvor meget varmere bliver det?
ATLANTIS' STORRÅD
Hvor brød den ud denne gang?
Atlantis' 9. Tride, og der meldes nu også om tilfælde i Fiskerriget.
Der har ingen udbrud været i århundreder. Hvorfor nu?
Forsuring af havene, iltsvind, opblomstring af giftige alger.
Vælg selv. Overfladen har forgiftet vores miljø i over hundrede år.
De kan ikke tage hensyn til os, når de ikke ved, vi eksisterer.
Hvis vi vil tages med på råd, må vi tage plads ved bordet.
Det er på tide, Atlantis giver sig til kende for overfladen.
Deres Majestæt kender rådets holdning til den sag.
Vi kan samarbejde med dem om at udbedre den skade, de har forvoldt.
Det strider mod vores traditioner, men verden bliver stadigt mindre.
De gamle skikke kan ikke beskytte os længere.
Det er en ny tid.
En hel generation af atlantider ønsker ikke at gemme sig længere.
Har De allerede glemt, at denne pest dræbte Deres egen elskede mentor?
Og nu vil De forhandle med dem?
Vi gav Deres bror krigsbeføjelser og titel af Havets Hersker med overlæg.
Hvis vi skal give os til kende for overfladeboerne, -
- skal det være for at udrydde dem, ikke for at sameksistere.
Ikke dårligt.
Jeg var dobbelt så lang tid om at få dig til at sove.
Du er utrolig. Mera og jeg har hele riget til hjælp, -
- men den lille fyr kører os i sænk.
Men du …
Du passede mig og opdragede mig på egen hånd.
Du er den egentlige superhelt.
Skål for enlige forældre.
Min opgave var knap så stressende som din.
Jeg duer bare ikke til mit job.
Vulko sagde, jeg skulle forene landjorden og havet.
Desværre er det halve Atlantis stadig opsat på at udslette overfladen.
- Jeg kan ikke samle folk. - Vulko troede på dig.
Det ved jeg.
Jeg savner ham.
Du kan ikke redde dem alle sammen.
Ved du, hvordan jeg var i stand til at opdrage dig her på egen hånd?
Jeg holdt bare ved.
Man glædes ved sejrene, sørger over nederlagene, -
- og dagen efter gør man det igen.
At undlade at give op kan være det mest heltemodige, man kan gøre.
ET STED I ATLANTERHAVET
Mennesker er ikke skabt til at leve så dybt nede.
Det skal du ikke være bange for. Husk, hvem der har bygget skibet.
Jeg er mere bange for, hvor lang tid siden det er, de byggede det.
Vi nærmer os. Aktiverer stealth-funktion.
Doktor.
Vær klar ved den store kanon.
Notat dag 613. Kane er taget ud på vores hidtil farligste mission.
Tre mand på infiltration i octobotter.
Det er utroligt, at de urgamle maskiner stadig fungerer efter så mange år.
Jeg justerede dem bare, men de kører på en ganske særlig slags brændstof.
Kane kalder det aurichalcum, hvor han så end kender det fra.
Det begyndte, da han fandt treforken.
Den har givet ham viden, han umuligt kan have haft før, -
- såsom at aurichalcum opbevares i svært befæstede magasiner.
Og vi skal plyndre det allerfarligste.
I har 15 minutter til at komme ind og ud igen.
Der er ikke plads til fejl.
Røret skulle føre jer derind.
Undgå træfninger. Vi kan ikke bekæmpe hele deres hær.
Vær på vagt. Vi aner ikke, hvilke sikkerhedsforanstaltninger de har.
AURICHALCUMMAGASIN
Indleder udtagning.
Forsigtig. Det er yderst ustabilt.
Laster prammen.
Stingray, planen er ændret. Jeg har brug for undsætning.
Alle mand til klartskibsposterne!
KONGERIGET ATLANTIS
Forbløffende.
Kalder uidentificeret fartøj. Du er uden for transitzonen.
Klargør det soniske batteri.
Indtrængere vil blive mødt med dødbringende magt.
Nu!
Påbegynder opladning.
Grænsekontrol, indtrængere under ansejling. Armer hydrokanonen.
Hydrokanon søger målfatning. Indstiller til maksimal kraft.
SKJOLD AKTIVERET
- Indtrængere i sigte. - Skyd dem!
Hvad venter du på? Fyr!
Fjendtlige atlantider nærmer sig.
Del jer, og begiv jer mod undsætningspunktet.
De har plyndret magasinet. De må ikke slippe væk.
Det gør de heller ikke. Jeg tager den her.
Ilden i bero! De pløjer gennem Natmarkedet. Pas på civilisterne.
Advarsel. Ulovlig indtræden i hyperstrøm.
Maksimalhastighed overskredet. Reducer hastighed øjeblikkeligt.
Pis!
Vi er ved undsætningspunktet med byttet om bord. Lad os komme væk.
Ikke endnu. Jeg skal dræbe en død havfrue.
Hold dig fra min kone!
Din kone? Først hugger du din brors trone og så hans dame?
Aquaman, skam dig.
David, hele Atlantis' hær er på vej. Vi må væk, eller vi er færdige.
20 grader bagbord!
Affyr den soniske kanon! Kom nu, Shin!
Lady Karshon har hasteindkaldt Storrådet -
- med hensigt om at fratage tronen regeringsmagten.
Tronen er Atlantis' hjerte.
Alt for ofte står den tom, -
- mens vores konge tilbringer sin tid på land.
Og nu er hans fjender derfra fulgt efter ham hjem.
Denne tragedie er blot en forsmag på den ravage, -
- der vil finde sted, hvis Atlantis giver sig til kende for overfladen.
For hvis han ikke kan beskytte sin egen familie, -
- hvordan skal han så kunne beskytte os?
Han er forandret. Stærkere end før.
Han kan kæmpe uden sin dragt. Og hvor har han alt isenkrammet fra?
Vi har aldrig set noget lignende.
Hans våben affyrer ultrasonisk energi, der lammer nervesystemet.
Hvad blev der stjålet?
Han undslap med en stor mængde aurichalcum.
Bør jeg vide, hvad det er?
Aurichalcum er en energikilde fra fordums tid.
Den udleder vældige mængder drivhusgasser til fare for kloden.
Faktisk var vi selv ved at spolere verdenshavene, før det gik op for os.
Det kan ikke destrueres forsvarligt, -
- så de resterende mængder blev begravet i 12 underjordiske magasiner.
- Så må vi advare dem. - Han har allerede tømt dem.
Vi tror, røverierne har stået på i fem måneder.
Først nu blev han opdaget.
Temperaturstigningerne, der hærger overfladen -
- og gør havboerne syge, skete for fem måneder siden.
Han bruger aurichalcummet til at opvarme planeten.
- Hvorfor skulle han dog det? - Det vil jeg finde ud af.
At opvarme planeten med aurichalcum vil forårsage selvforstærkende skade.
Han må stoppes, inden verdens klima bryder sammen.
Han er forsvundet fra vores radar.
Jeg kender en, der kan hjælpe os, men I vil ikke bryde jer om det.
Din bror?
Han er den sidste, jeg har lyst til at spørge, -
- men han har tacklet Manta førhen. Måske kan han finde ham i tide.
Fiskerne lader dig ikke tale med Orm. Han dræbte deres konge.
Jeg har ikke tænkt mig at spørge om lov.
Hvis Atlantis undsætter Orm, vil det være en krigserklæring.
Atlantis skal ikke gøre det.
Jeg hjælper ham selv på flugt.
Så vil Karshon straks give sig selv krigsbeføjelser -
- og reducere dig til kransekagefigur.
Jeg hører til derude, hvor jeg gør det, jeg er god til. Der sker jo ingenting.
Jeg er nødt til det.
Hvis du bliver afsløret og fanget, vil det splitte rigerne ad.
Så hjælp mig med ikke at blive fanget.
Vores spioner har erfaret, -
- at din bror holdes fanget på overfladen i et underjordisk anlæg.
De går ud fra, at ingen havboere ville vove at krydse ørkenen.
Her er en særlig dragt til dig.
- I konfirmandstørrelse? - Den skal sidde til.
Kromatoforerne skifter farve og gør dig usynlig for de fleste sensorer.
De opdager dig aldrig.
- Hvad med radio? - Det er for farligt.
Du får en cephalopoda med som budbringer.
Det er en blæksprutte.
Taktisk Overvågnings- og Pejlings-Officer, forkortet "Topo".
En genmodificeret agent skabt til infiltration og spionage.
Og han kan spille på diverse musikinstrumenter.
Bare hold lav profil. Nok er du usynlig, men din hectocotylus lugter af sur sild.
Topo, din møgsprutte!
Er blæk pis?
Fængslet bevogtes af drabelige, dødstilbedende desertører.
De overlevede Saharas udtørring ved at begynde at drikke blod.
Hvis de fanger dig, suger de dig tør.
Når du finder Orm, vil han være svag. De lader ham ikke få mere vand, -
- end han lige kan overleve på.
Og hvis du finder Orm, så fortæl ham, at jeg elsker ham -
- og tænker på ham hver eneste dag.
Det skal jeg nok.
Nok er han en del af familien, men glem ikke, hvem han er.
Du må aldrig vende ryggen til ham.
Du har brug for ham, men du kan ikke stole på ham.
Puh, du ser skidt ud.
- Hvad fanden laver du her? - Jeg kommer for at befri dig.
Er du gået fra forstanden? Det er din skyld, jeg sidder her.
Vand under broen. Det tager vi senere.
Du kan ikke befri mig. Der blev indgået en aftale med Fiskerriget.
David Kane vil lægge verden øde, og du er den eneste, der kan hjælpe mig.
Pis også.
Kom, Cast Away. Tag Wilson, så dribler vi.
Det her ændrer intet.
Forhåbentlig ikke, lillebror.
Du skal ikke kalde mig "bror".
¿Hermanito?Hold nu op.
Topo, din møgsprutte, få nu den dør åbnet.
Topo?
- Cephalopodaen? - Det var ikke min ide.
Topo!
Kom så.
Vent.
- Har du vand med? - Ja.
Nå nej, undskyld. Jeg drak det hele på vejen.
- Hvad? - Det er bagende varmt deroppe.
Dit møgdyr!
Pruh, rolig!
- Kan du ride på sådan en? - Jeg aner ikke engang, hvad det er.
Vandet er lige derhenne. Afsted, bønnestage.
Godt gået, lillebror. Highfive.
Nej.
Nå, men godt gået.
Jeg har en masse kongepis, jeg skal ordne derhjemme, så lad os daffe.
Kom så, Topo!
Det er værre, end jeg anede. At sikre og forsvare Atlantis er et helligt hverv.
Ingen konge har tilladt bymuren at blive overrendt i 100 generationer.
100 generationer? Hvor mange år er det?
Jeg er dårlig til geologi. Er det en million år?
Er jeg én ud af en million?
Hvordan kan du gøre grin med det? Det er uværdigt for en konge at spøge.
Du må meget undskylde, jeg bruger humor til at maskere mine følelser.
Ellers ville jeg ende med at ligne et tilsnerpet røvhul ligesom dig.
Sygt tilsnerpet.
Hvis lederskabet er for stor en byrde, -
- burde du overlade kongemagten til en, der ved, hvad han foretager sig.
Jeg glæder mig vildt til at bure dig inde igen, når det her er overstået.
Bare rolig. Når Kane er stoppet, overgiver jeg mig til fiskerne.
Det byder min ære mig.
Du er så dramatisk. Så længe du hjælper mig med at finde svinet.
Min kontaktperson ved, hvor vi skal lede.
Hvad er der sket med ham?
David Kane var skånselsløs, men ikke sindssyg.
Nu har han skudt verden en kugle for panden -
- uden at fremsætte noget forlangende.
AURICHALCUMRAFFINADERI
Tillykke, dr. Shin. Kanonen virkede helt som lovet.
Det var dig, der fandt den. Jeg fik den bare til at virke.
Jeg havde dog ikke regnet med, vi skulle bruge den mod nogen.
Hvad kan jeg sige? Ting går ikke altid som planlagt.
Det er det, jeg er bange for.
David, det her materiale kan forandre hele planeten.
Hør her.
Vi er nær ved at låse op for den største kraftkilde -
- i menneskets historie.
Vil du virkelig bakke ud nu?
Hvis svaret var ja, ville du så lade mig gøre det?
Selvfølgelig.
Vil du prøve at se, hvor længe du kan overleve i den jungle?
Du skal være velkommen.
Jeg bliver her.
Ja.
Velkommen til den yderste grænse.
Forliste skibe fra hele verden blev brugt til at bygge stedet her.
Det Sunkne Citadel.
Det eneste sted på kloden, hvor udskud fra landjorden og havet mødes.
Det er et sted, folk tager hen for at forsvinde.
Imponerende snothul. Hvorfor har jeg ikke hørt om det før?
Det skal ikke være almindelig kendt. Det er en piratrede.
Pirater?
Jeg er altså ikke ligefrem populær blandt pirater.
Det er jeg klar over.
Fald ned. Det var den eneste måde at få os begge to ind på.
- Det burde du have nævnt. - Var du gået med på den?
- Fandeme nej. - Så klap gællerne i.
Det er Kingfish. Det var ham, der henviste mig til David Kane.
Han gør forretninger med pirater, lejesoldater og slavehandlere.
- Ham muler jeg. - Lad mig føre ordet.
Han hjælper os ikke med Manta, hvis du spiller bred over for ham.
Du skal være glad for, vi ikke voksede op sammen, lillebror.
Du skal ikke kalde mig "bror".
Jamen dog. Det er da vel noget af en overraskelse.
Jeg anede ikke, du var blevet løsladt.
Det er en nylig udvikling.
Lovløse er vi vel alle sammen.
Vi leder efter David Kane.
Så må jeg desværre skuffe jer.
David Kane er ikke længere på markedet. Han er ikke til salg.
- Han er blevet selvstændig aktør. - Hvor gemmer han sig nu?
Til gengæld tilbydes du en tjeneste -
- af Atlantis' konge.
Skulle jeg finde fodslag med en med så meget blod på hænderne?
Jeg har ikke hænder.
Eller fødder!
Hør engang. Hvis dine oplysninger holder stik, -
- lover jeg at vente lidt med at slå stedet her til pindebrænde.
Det var ærgerligt.
Atlantis' konger har ellers altid vendt det blinde øje til Det Sunkne Citadel.
Nu må vi blinde det for dig.
Fint, spil bred.
Flæk hans grimme fjæs!
Tag den, klaptorsk!
- Okay, vi finder ud af noget. - Tal.
Jeg ved ikke, hvor han er, men der går rygter.
En slumrende vulkan i Stillehavet kaldet Djævelens Dyb.
Tal hurtigere.
Den har været gold i årevis, men der skulle være en jungle nu.
Det er umuligt at navigere der, og ingen kommer tilbage derfra.
Hvis jeg var gambler, og det er jeg, -
- så ville jeg vædde på, at Kane holder til der.
Vi har det, vi kom efter. Afsted.
Snart vil du være mægtigere end ham.
Men du er ikke parat, og du indblandede ham for tidligt.
Jeg kan mærke, de er på sporet af os.
Virker jeg bekymret?
Om noget er det endnu nemmere nu.
Vi kunne ikke have planlagt det bedre …
Hej. Jeg ville bare sige, -
- at aurichalcumovnen nu kører på fuldt blus.
ET STED I DET SYDLIGE STILLEHAV
DJÆVELENS DYB
Jeg vandt.
Topo, svøm tilbage til Atlantis og giv dem vores koordinater.
- Ved du, hvad vi trænger til? - Forstærkning?
En stor, fedtet cheeseburger og en velskænket Guinness.
- Maden er meget bedre heroppe. - Det har jeg svært ved at tro på.
Har du aldrig været heroppe og fået dig en cheeseburger?
Eller en pizzaslice med pepperoni?
Eller en stor, halvblodig steak med pomfritter og en shake?
Selv de ord, overfladeboerne bruger om deres mad, er ulækre.
Dine fordomme forhindrer dig i at nyde den halve verden. Tænk over det.
Synd for dig.
Sådan en har du vel heller aldrig smagt.
- Hvad er det? - En kakerlak.
- Spiser man dem? - Ja, det er landjordens rejer.
Skyl efter med det her.
Efter dig.
Ser du det også?
Er det ikke normalt?
Langtfra normalt.
Vi må væk.
Aurichalcummet må have muteret øens flora og fauna på ingen tid -
- og forvandlet dem til monstre.
Løb!
Kom nu!
Hurtigere!
- Hvad fanden laver du? - Jeg er ikke vant til at løbe!
Gør som mig. Brug både arme og ben.
Sådan her?
Hold da kæft. Vent!
- Vi er nødt til at springe. - Det vil sgu da gøre ondt.
Vil du hellere tage kampen op mod de hoppende dæmoner?
- Hvad står der dér? - Det er oldatlantinsk.
"En sand konge bygger bro."
Hvad gør du?
Har du flere torskedumme ideer?
Se, en sand konge bygger bro.
Det er en metafor!
Jeg skulle forresten hilse fra mor. Hun elsker dig og tænker meget på dig.
- Hvorfor fortæller du mig det nu? - Det rette øjeblik bød sig aldrig.
Kom så!
Der reddede min metafor vist lige din røv.
David, målingerne er foruroligende. Vi må stoppe med at brænde aurichalcum.
David?
Okay, doktor.
Hvis du er så vild efter at vide, hvad min plan er, så hør her.
Jeg vil dræbe Aquaman og knuse alt, hvad han har kært.
Jeg vil myrde hans familie og styrte hans rige i grus.
Jeg vil hævne min far, -
- om så jeg skal slå en handel af med djævelen.
Du kan ikke stole på treforken.
Jeg trækker aldrig min kniv, -
- medmindre den skal smage blod.
Bed til, jeg aldrig viser dig den igen.
Vi nærmer os strålingens kilde.
Vi må vente, til Atlantis har fået din besked. Vi kan rekognoscere først.
Du er ikke blevet spurgt, Loke.
Du har holdt din del af aftalen, så fis du bare tilbage til Azkaban.
Hvad er så din plan?
Han angreb min kone, så jeg flår tungen ud gennem røven på ham.
Arthur, du må ikke gøre det til noget personligt.
Siger ham, der gjorde Atlantis til sit eget private egotrip.
Mit ego? Det var dig, der anfægtede min ret til tronen.
Kun fordi du ville udslette overfladen.
Havde du ikke været en klaphat, ville du stadig være konge.
Tog du min trone, selvom du ikke engang vil have den?
Seriøst? Jeg hader det job. Jeg gør det udelukkende -
- for at forhindre Atlantis i at udslette overfladen.
- Begærede du den ikke? - Ikke det mindste.
Min far havde altid forberedt mig på, at du en dag ville gøre krav på tronen.
Hvor sørgeligt.
Især fordi jeg lammetævede dig nærmest uden forberedelse.
Småkage!
- Det passer ikke. Mera reddede dig. - Niks. Jeg lammetævede dig.
- Hun lavede den der vandtornado. - Hold nu kæft. Vi er fremme.
- Sov sødt. - Lad os få det overstået.
- Bagefter står den på burgere og bajs. - Nu strammer du den.
- Tacos og tequila. - Jeg kender slet ikke de ord.
Rolig, brormand.
Det er en aurichalcumovn.
Alt det stjålne aurichalcum bliver bare brændt af.
- Han opvarmer atmosfæren med vilje. - Det er katastrofalt.
Stedet må være afskærmet mod overfladens satellitter.
- Hvordan stopper vi dem? - Vi ville skulle udslette hele øen.
Træd væk derfra!
Nok er geværet gammelt, men det er bygget til at dræbe atlantider.
Undskyld, det mente jeg ikke.
Jeg ville bare ikke flækkes på langs, før jeg kunne nå at overgive mig.
Vær søde at tage mig med.
Slå ham ud, og hjælp til med at skjule ligene.
Nej, vent. Jeg ønskede ikke det her.
Jeg ville bare gerne se Atlantis og dele opdagelsen med omverdenen.
Jeg ville bare tages alvorligt som videnskabsmand, -
- men nu vil Kane ikke lade mig tage herfra.
Skal vi tro på, at du intet har med det her at gøre?
Jeg har gjort nogle skammelige ting, men ellers ville han have dræbt mig.
Slå ham ud.
- Nej. - Så gør jeg det.
Nej.
- Hvad? - Nej.
Fint.
- Du må godt komme med. - Tak.
Men du skal spytte ud, eller jeg vapper dig en.
Det er den sorte trefork.
Den er knyttet til et ondt væsen, der giver Kane vældige kræfter …
Jeg hader, når det sker.
Stop dem!
Nej, ikke aurichalcummet! Vil du sprænge os i luften?
Er skidtet sprængfarligt? Ups.
- Så hold dog op med at bruge det! - Klap i, og lad mig redde din røv.
Igen.
Vil han kæmpe mod os uden sin dragt?
- Han er som sagt blevet stærkere. - Han er stadig kun en overfladeboer.
Bro …
Jeg havde aldrig troet, jeg skulle se jer to kæmpe side om side.
Vi gør en undtagelse for din skyld.
Ingen skal slå min bror. Ud over mig.
Jeg ville have dræbt dig til sidst, men tak for besøget.
Du gør det nemt for mig.
Ja, kom an! Jeg er kongedræberen!
Udslet øen!
Ilden fri!
Vi må væk herfra.
Funktionssvigt. Advarsel.
Shin, afsted!
Hvad venter du på? Affyr kanonen!
Beklager balladen, men fiskerne må ikke tro, Atlantis er indblandet.
Atlantis befaler ikke over Xebels arméer. Det gør jeg.
Og Saltriget står i gæld til dig. Du kan altid regne med os.
Der skete noget med mig, da jeg rørte den sorte trefork.
Hvorfor er han her?
- Han skal tilbage i fængsel. - Hør nu på ham.
Den fejl har jeg begået før. Han er ikke til at stole på.
Og han huggede kloen af mig. Den var et år om at vokse ud igen.
Han er også opsat på at stoppe Manta.
Og vi er kun nået hertil takket være ham.
Jeg så det tabte rige.
Jeg ved ikke nok om det. Er det overhovedet muligt?
Der fandtes engang et syvende rige, -
- men kort før faldet blev alle spor af det slettet fra krønikerne.
Hvordan kan du vide, du så det tabte rige?
Nu om dage kender vi ikke engang dets navn.
Dets navn er Necrus.
Og jeg ikke bare så det.
Jeg genkendte det.
Det var, som om jeg kunne huske det.
Glimt af en andens minder.
På kong Atlans tid var Atlantis syv forenede riger, -
- og Den Sorte By var en forbandelse over dem alle.
Brugen af aurichalcum gjorde hurtigt Necrus til en supermagt uden mage.
Men det havde en grufuld pris. Det forgiftede jorden og havet -
- og forstanden på den tyran, der regerede over Necrus.
Atlans egen bror, Kordax.
Atlan bønfaldt ham om at indstille brugen, før kloden tog varig skade.
Men Kordax troede, hans egen bror var ude på at fratage ham magten, -
- så han tyede til trolddom og tilvirkede et ondskabens redskab.
Den sorte trefork.
Han forvandlede sit folk og sig selv til uhyrer …
… for at nedkæmpe Atlantis. Så de to brødre indledte en krig.
Men Atlan besejrede Kordax -
- og fængslede ham og Necrus med en besværgelse beseglet i blod …
… for at sikre, at Kordax' kraft aldrig ville blive fundet.
Det var derfor, Necrus blev slettet fra krønikerne.
Ondskaben skulle have været frosset inde i al evighed.
Men David Kane har fundet den, -
- og den er langsomt ved at besætte ham.
Men selv hvis polarisen smelter, kan Kordax ikke blive befriet.
Atlan spærrede ham inde med blodmagi. Kun Atlan kan løslade ham.
Manta skal bare bruge Atlans blod.
Blodmagi er bare dna.
Nøglen til Kordax' fængsel er selve kongeslægten.
Altså skal han bruge blod fra enten dig, mig eller Arthur.
Vi er slægtens sidste led.
Nej, det er vi ikke.
Førhen trak skovbrande overskrifter, men nu opstår de nærmest ugentligt.
Det voldsomme vejr er uden fortilfælde, -
- og meteorologerne måber over de hastige klimaforandringer.
Fra rekordvarme hedebølger og tørke til skybrud og oversvømmelser …
Hvad er det, der foregår?
En million husstande er uden strøm …
En million og én. Jeg henter lommelygten, basse.
Jeg lader dig leve, så han kan se dig dø.
Far!
- Tom! - Far!
Tom!
Hvor er Junior?
- Tilgiv mig. - Hvor er Junior?
Manta har taget Junior.
Nej!
SENDER KOORDINATER
Lægerne har stabiliseret ham. Han skal nok klare den.
Vi har opsnappet et svagt signal på en gammel atlantinsk sonarfrekvens.
Det peger mod Antarktis.
- Find vores lille dreng. - Det skal jeg nok.
Jeg har drømt om det her. At se jer to stå sammen som brødre.
Lov mig, I passer på hinanden.
Lov mig det, Orm.
Afsted.
Himmel og havskum, Nereus!
Dit krigsskib er slagkraftigt, men langsommere end en søko.
Jeg foreslår, vi dumper al dødvægt og rejser let.
Hvad så med hans soniske kanon?
Vores eneste chance er at angribe ham med fuld styrke fra alle retninger.
- Ikke med Junior i skudlinjen. - Vi har intet forsvar mod den kanon.
Kanonen affyrer lydbølger, der lammer vores nervesystem.
- Ja, ultrasoniske ekkoer. - Måske kan vi disrupte dem.
Med lydbølger på samme frekvens, bare meget, meget højere.
- Vil du disrupte deres disruption? - Det bliver den nemme del af det.
Grib jeres våben, -
- og klargør jeres gangere.
Han hader dig vist af et godt hjerte, hvad?
Vi nåede langt. De tilintetgjorde ovnen, inden vi kom i mål, -
- men vi var fandeme tæt på. Ét velplaceret missil bør gøre resten.
Hvad har vi dog gjort?
Verden var allerede i gang med det. Vi fremskyndede det bare et par år.
Isen er ikke smeltet helt endnu, men vi har fundet et svagt punkt. Her.
Det vil føre dig direkte til Kordax.
Aktiver den soniske kanon. Hent ungen, og på med grejet.
Kaptajn, vi bliver angrebet.
MISSIL ARMERET
I kommer for sent.
Påbegynd opladning.
Det er bare løgn.
Forbløffende.
DET TABTE RIGE NECRUS
- Den kan være hvor som helst. - Necrus' trone er midt i byen.
- Der er noget i vandet. - Blus!
Sagde du ikke, at Kordax havde forvandlet sit folk til uhyrer?
- Jo, det gjorde jeg. - Så hold øjnene åbne.
Det bliver nemt nok. Mine kan ikke lukkes.
Giv agt. Der er noget på vej.
Ilden fri!
- Vi må væk herfra! - Denne vej.
Mine folk og jeg skal nok ordne de mider. Se at få reddet prinsen.
Tak, Deres Højhed.
Kom an, I modbydelige maddiker!
Hjælp mig!
Giv mig barnet.
Det er den forkerte dag at få rygrad, doktor.
Ind bag faldgitret!
Vi må lukke porten!
Hold dig væk fra min søn!
Dit blod kan også sagtens bruges.
Vil du have blod? Så kom og tag det!
Aquaman!
Du bærer min brors rustning og hans trefork, -
- men du er kun halvt så meget mand som ham. Hvor ynkeligt.
Mera!
Afsted.
Mera …
Flygt!
Udfri mig af mit fængsel, -
- og al min kraft vil blive din til at bruge, som du lyster.
Dræb ham, og du vil blive Havets Hersker igen.
Det kalder jeg en forbedring. En stærk, atlantinsk krop, -
- og han hader dig endnu mere end den anden.
- Det passer ikke. Kom nu, lillebror. - Forstå dog, du umuligt kan vinde.
Du må dræbe din bror eller dø.
Atlans blod hæver trolddommen.
Min evige nat er omme.
Jeg er færdig med at slås med dine marionetter, Kordax.
Nu gælder det dig.
Giv mig den!
Lad ham ikke tage den. Har han ikke taget rigeligt?
Giv afkald på tronen.
Nu kræver jeg min skæbne tilbage.
- Han vil aldrig forandre sig. - Jeg vidste, du ville gøre det.
- Du er den eneste sande konge! - Atlantis fortjener sin sande konge.
Jeg er den eneste sande konge!
Engang var det min største drøm at møde dig -
- og fortælle dig, at du ikke er alene. At vi står sammen.
Lov mig, I passer på hinanden.
Kom, lillebror. Lad os gøre det af med svinet.
Jeg mente det, jeg sagde dengang.
Du er ikke alene. Vi står sammen.
Du er min bror …
… Orm.
Giv slip.
Orm, giv slip.
Jeg lever igen!
Jeg har ventet i evigheder i mørket på dette øjeblik.
Pis.
Arthur!
Aldrig.
Arthur, vi må afsted. Trolddommen er brudt.
Lad os komme væk.
Hurtigt!
Sådan skal det gøres!
Min elskede.
Hej, lille skat.
Shin.
Tak.
Forbløffende.
I ser alle sammen uskadte ud.
Men det er jeg ikke. Min klo blev hugget af igen!
Deres Højhed er en hård havnegl.
Jeg betragter din gæld som indfriet.
Men det er ikke alle, der vil dele den opfattelse.
Det er en skam, du gik hen og døde.
Ja. Og al isen vil gøre det umuligt at finde dit lig.
Hold lav profil et stykke tid, men rend ikke for langt væk.
Jeg kunne få brug for dit råd angående det der regeringshejs.
Tak …
… bror.
Du er ikke så dårlig til det her, som du tror.
Atlantis' befolkning er heldige, de har dig. Du er alt det, jeg ikke var.
Du gør det rette, selv når det er nemmere at gøre det forkerte, -
- og du tør godt bede om hjælp, selv hos din værste fjende.
Du føler dig sikkert rådvild af og til, men bliv ved med at følge dit instinkt.
Hvis du fører an, følger Atlantis efter.
En sand konge bygger jo bro, ikke sandt?
Er det ikke bare en metafor?
Din metafor har muligvis lige reddet verdens røv.
Seneste nyt. Dette er et historisk øjeblik.
Et, hvis konsekvenser umuligt kan overdrives.
Verdens første møde med Atlantis.
En civilisation skjult i årtusinder bliver lige straks afsløret.
Verden bliver aldrig den samme igen.
Atlantis' konge har kontaktet FN for at søge medlemskab -
- og indgå et samarbejde om at bekæmpe klimakrisen.
De hemmelige drøftelser har stået på i flere uger.
Vi stiller nu om til Ellis Island, hvor Atlantis' ambassadør vil holde tale.
Jeg står her i dag som repræsentant for to verdener.
Landjorden og havet.
Og jeg står her som et bevis på, at forandringer står for døren.
Jeg opfordrer til globalt sammenhold i en global krise …
… for at skabe harmoni mellem os og verdens naturlige balance.
Atlantis står klar til at bidrage med videnskab og teknologi.
Med jeres viden om luften og vores viden om havet -
- kan vi sammen skrive historiens næste kapitel frem for dens slutning.
Til tider kan vores forskelle virke for voldsomme.
Men vi behøver blot kigge ned under overfladen -
- for at se, at vi alle sammen har de samme mål og drømme, -
- selvom vores skikke kan virke fremmedartede.
Ekstra fedtet, som du bad om.
Ved at overvinde vores fordomme -
- vil vi blive stærkere og klogere på os selv.
Det er nu, vi kan skabe en mere håbefuld fremtid for vores børn -
- og vores familier.
Jeg er Arthur Curry, den retmæssige regent af det undersøiske rige, Atlantis.
Jeg er far, bror, kriger og ven.
Jeg er kongen af Atlantis.
Jeg er Aquaman.
Oversættelse: Henrik Thøgersen Scandinavian Text Service